**NOLIKUMS**

Rēzeknē

29.09.2023. Nr. 1.32/24

**II STARPTAUTISKAIS ETNODŽEZA MŪZIKAS ANSAMBĻU**

**KONKURSS “Guoyu pa Jazz”**

**I Vispārīgie jautājumi**

1. Nolikums nosaka II Starptautiskā etnodžeza mūzikas ansambļu konkursa “Guoyu pa Jazz” (turpmāk tekstā - Konkurss) norises kārtību.

2. Konkursa mērķis: sekmēt jauno mūziķu profesionālo izaugsmi, personas vispusīgu attīstību, pilnveidot izglītojamo kolektīvās uzstāšanās prasmi un pieredzi.

3. Konkursa uzdevumi:

- atbalstīt un sekmēt jauno talantu pilnveidošanos;

- sekmēt reģiona radošās vides izaugsmi;

- stiprināt kontaktus starp Latvijas reģionu un Eiropas valstu profesionālās vidējās izglītības mācību iestādēm;

- sekmēt jauno mūzikas grupu savstarpējo komunikāciju un sadarbību;

- attīstīt instrumentālo un vokāli instrumentālo ansambļu muzicēšanas tradīcijas un kvalitāti mūsdienu ritmu un tradicionālās mūzikas stilos;

- veicināt pedagogu pieredzes apmaiņu.

4. Konkurss tiek rīkots Latvijas un Eiropas valstu mūzikas vidusskolu Tradicionālās mūzikas un Džeza un mūsdienu ritmu mūzikas izglītības programmu izglītojamiem.

5. Konkurss norisinās Latgales vēstniecības GORS Mazajā zālē, Pils ielā 4, Rēzeknē, LV-4601, **2024.gada 8.februārī.** Konkursa mēģinājumu, norises sākuma, dalībnieku uzstāšanās laiks un secība tiks precizēts pēc pieteikumu saņemšanas līdz 26.janvārim.

**II Konkursa rīkotājs**

6. Konkursu rīko Mākslu izglītības kompetences centrs “Latgales Mūzikas un mākslas vidusskola” sadarbībā ar Latgales Kultūras un mūzikas izglītības atbalsta biedrību. Kontaktpersonas: IP Mūzika (Džeza un mūsdienu ritma mūzika) vadītājs Kalvis Sležis-Zaļkalns, tālr. +371 26577439, IP Mūzika (Tradicionālā mūzika) vadītāja Liene Brence, tālr. +371 28602773 un izglītības metodiķe mūzikas izglītības programmām Ilze Unzule, tālr. +371 27339908, e-pasts: Ilze.Unzule@jirmv.lv.

**III Konkursa dalībnieki**

7. Konkursā drīkst piedalīties Latvijas un Eiropas valstu ***mūzikas vidusskolu*** Tradicionālās mūzikas, Džeza un mūsdienu ritmu mūzikas izglītības programmu I, II, III, IV kursa ***izglītojamo instrumentālie un vokāli instrumentālie ansambļi,*** drīkst piedalīties arī ***profesionālās ievirzes*** iepriekš minēto izglītības programmu ***9.klašu audzēkņi***.

8. Ņemot vērā konkursa mērķi, aicinām dalībai ansamblī no malas pieaicināt tradicionālās mūzikas pārstāvjus, ***folkloras kopu dalībniekus*** vecumā no 14 – 29 gadiem.

9. Ansambļu sastāvā pedagogi, pedagogi – koncertmeistari, profesionāli mūziķi, folkloras kopu vadītāji netiek iekļauti.

10. Minimālais dalībnieku skaits ansamblī – 4 audzēkņi, maksimālais – 10 audzēkņi.

11. Katrs dalībnieks drīkst piedalīties tikai viena ansambļa sastāvā.

12. No katras profesionālās vidējās izglītības iestādes dalībai konkursā var tikt izvirzīti ne vairāk kā divi ansambļi.

**IV Konkursa programma**

13. Konkursa dalībnieki atskaņo divus dažāda rakstura skaņdarbus no galvas, bez nošu materiāla izmantošanas uzstāšanās laikā:

* ***sava apvidus tautasdziesma oriģinālaranžējumā*** *(vēlams iekļaut vairākus no ieteikumiem Pielikumā Nr.3);*
* ***brīvas izvēles skaņdarba oriģinālaranžējums vai oriģinālkompozīcija, kas iekļauj etniskās mūzikas elementus.***

14. Katra ansambļa kopējais uzstāšanās laiks - līdz 12 minūtēm.

15. Aizliegts izmantot programmētu materiālu, vai iepriekš ierakstītu materiālu pilnā dziesmas garumā (fonogrammu), izņemot gadījumus, kad tas nepieciešams pilnīgākam skanējumam, atbilstošā mūzikas stilā. Programmētais materiāls nedrīkst aizstāt vai nomākt pamatinstrumentus un vokālus, bet tikai un vienīgi papildināt kopējo skanējumu.

16. Konkursa rīkotāji apņemas veikt tehnisko nodrošinājumu – apskaņošanas sistēmu, gaismas tehniku un gaismotāja pakalpojumus, skaņas tehniķu pakalpojumus.

**V Konkursa vērtēšana**

17. Dalībnieku sniegumu vērtē četru pārstāvju žūrija, no kuriem vismaz viens ir starptautiska mēroga pārstāvis.

18. Žūriju apstiprina MIKC Latgales Mūzikas un mākslas vidusskolas direktors.

19. Maksimālais punktu skaits, ko konkursa dalībniekam var piešķirt katrs no žūrijas pārstāvjiem ir 60 punkti. Galīgo vērtējumu konkursa dalībnieks iegūst, visu žūrijas locekļu piešķirto punktu summu dalot ar žūrijas locekļu skaitu.

20. Žūrijas lēmums ir galīgs un neapstrīdams. Žūrijas locekļi savus audzēkņus nevērtē.

21. Konkursa dalībnieku sniegums tiks vērtēts šādās kategorijās:

* Repertuāra atbilstība, tradicionālās mūzikas elementu iekļaušana *(max. 10 punkti)*;
* Aranžējumu, instrumentācijas kvalitāte *(max.10 punkti);*
* Oriģinalitāte *(max.10 punkti)*;
* Improvizācijas kvalitāte *(max.10 punkti)*;
* Ansambļa prasmes (saspēle, savstarpējā muzikālā komunikācija, ritma precizitāte, laika izjūta) *(max. 10 punkti)*;
* Skatuves runa, komunikācija ar publiku, skatuves kultūra, vizuālais tēls *(max.10 punkti)*.

22. Ja kāds no konkursa nolikumā minētajiem punktiem netiek ievērots, vai konstatēti pārkāpumi, žūrija ir tiesīga ansambļa sniegumu nevērtēt, vai pēc žūrijas komisijas priekšēdētāja ieskatiem ievērojami samazināt kopējo vērtējumu.

**VI Konkursa uzvarētāju apbalvošana**

23. Pamatojoties uz iegūto rezultātu, konkursa dalībniekiem piešķir apbalvojumus:

* I, II un III vietas Diplomi un balvas;
* Specbalva par labāko tautasdziesmas aranžējumu un izpildījumu;
* Specbalva par labāko individuālo sniegumu (var tikt piešķirta vairāk nekā viena);
* Latgales vēstniecības GORS simpātiju balva.

24. Visi konkursa dalībnieki un pedagogi saņem žūrijas pateicības rakstus par piedalīšanos konkursā.

25. Rezultātu paziņošana un konkursa laureātu apbalvošana paredzēta pēc visu dalībnieku uzstāšanās konkursa noslēgumā.

**VII Dalības noteikumi**

26.Konkursa dalībnieku pieteikums jāiesūta elektroniski līdz 2024.gada **19.janvārim,** plkst.23.59. **Pieteikuma anketa pieejama:** <https://forms.office.com/e/WN0Xh0iYnc>

Līdz 2024.gada 19.janvārim uz e-pastu Ilze.Unzule@lmmv.gov.lv jāatsūta sava ansambļa skatuves izvietojuma skice.

27. Kavētos konkursantu pieteikumus organizētāji ir tiesīgi nepieņemt.

28. Pieteikumā iesniegtā programma nevar tikt mainīta.

29. Izmaiņas dalībnieku sastāvā iespējamas līdz 2024.gada 31.janvārim, par to paziņojot, sazinoties ar izglītības metodiķi Ilzi Unzuli.

30. Pieteikumā precīzi jānorāda nepieciešamais tehniskais nodrošinājums un sava ansambļa instrumentu saraksts.

31. Dalībnieku ansambļa izglītības iestādes direktors iesniedz ar savu parakstu apstiprinātu Apliecinājumu (paraugs pieejams: <http://www.jirmv.lv/wp-content/Dokumenti/konkursu-nolikumi/Apliecin%C4%81juma_paraugs.docx>) par audzēkņu atbilstību dalībai konkursā kā arī visu dalībnieku piederību konkrētai izglītības iestādei. Izglītības iestādes vadītājs, parakstot Apliecinājumu, piekrīt konkursa nosacījumiem atbilstoši šim nolikumam un apņemas izpildīt tajā noteikto.

32. Dalības maksa – **60 EUR** par ansambli jāiemaksā pēc rēķina saņemšanas līdz 2024.gada 31.janvārim ar pārskaitījumu uz sekojošiem rekvizītiem, norādot:

*Konkursam “Guoyu pa Jazz”, ansambļa nosaukums, pārstāvētās mācību iestādes nosaukums, valsts.*

**Rekvizīti:**

Mākslu izglītības kompetences centrs

“Latgales Mūzikas un mākslas vidusskola”

Reģ. Nr.40900040227

Valsts kase, kods: TRELLV22

Konts Nr. LV23TREL 222070000600B

Adrese: Atbrīvošanas aleja 56, Rēzekne, LV-4601

33. Dalības maksa tiks izlietota konkursam nepieciešamo balvu un pateicību nodrošināšanai, piemiņas materiālu un grafisko materiālu izgatavošanai.

34. Transporta un uzturēšanās izmaksas sedz paši dalībnieki.

35. Konkursa veiksmīgai norisei lūdzam pieteikties savlaicīgi.

36. **Mēģinājumi** (*soundcheck* laiks), balstoties uz uzstāšanās secību tiks nodrošināti pirms konkursa (**līdz 20 minūtēm**). Mēģinājumu grafiks dalībniekiem tiks izsūtīts līdz 26.janvārim.

**VIII Konkursa rīcības komiteja**

37. MIKC Latgales Mūzikas un mākslas vidusskolas IP Mūzika (Džeza un mūsdienu ritma mūzikas) vadītājs Kalvis Sležis-Zaļkalns, IP Mūzika (Džeza un mūsdienu ritma mūzika) pedagogi, IP Mūzika (Tradicionālā mūzika) vadītāja Liene Brence, vidusskolas izglītības metodiķe Ilze Unzule.

38.Starptautisko etnodžeza mūzikas ansambļu konkursu ”*Guoyu pa Jazz”*iecerēts rīkot katru gadu.

**IX Noslēguma jautājumi**

39. Konkurss ir atklāts:

39.1. Pirmās trīs pakāpes un speciālās balvas tiks publiskotas MIKC Latgales Mūzikas un mākslas vidusskolas mājaslapā.

39.2. Konkursa rezultāti tiks paziņoti konkursa dienā, kā arī dalībnieku norādītajā e-pastā un publiskoti MIKC LMMV mājaslapā www.lmmv.gov.lv. Publiskojot konkursa rezultātus, tiks norādīta informācija par ansambļu dalībniekiem: vārds, uzvārds, skola, rezultāts, iegūtā vieta; par pedagogu - vārds, uzvārds.

40. Izglītības iestāde veic savu organizēto pasākumu fotografēšanu un filmēšanu saistībā ar dažādām izglītības iestādes organizētām aktivitātēm un pasākumiem, kurās ir iesaistīti bērni un jaunieši, lai veidotu un atspoguļotu izglītības iestādes dzīvi un vēsturi, tai skaitā attēlu jeb fotogrāfiju formā. Fotogrāfijas un/vai bērna videoattēls, audioieraksts var tikt publicēts izglītības iestādes tīmekļa vietnē, izglītības iestādes *Facebook* lapā un Rēzeknes pilsētas avīzē.

41. Ja fotogrāfijas un konkursa dalībnieka videoattēls tiks publiskots tīmekļa vietnēs, tie netiks sasaistīti ar dalībnieka vārdu, uzvārdu, izņemot, ja tas attieksies uz apbalvoto konkursa dalībnieku rezultātu publiskošanu. Ja jūsu izglītības iestādes izglītojamais vēlēsies viņa/viņas fotogrāfiju dzēšanu no izglītības iestādes tīmekļa vietnes, drukātā izdevuma (līdz brīdim, kad tas ir nodrukāts), lūdzam informēt, sazinoties ar izglītības iestādes pārstāvi.

42. Informācija par dalībnieku personas datu apstrādi ir norādīta Izglītības iestādes mājas lapā, sadaļā Privātuma politika.

Direktors (paraksts\*) Raimonds Arbidāns

DOKUMENTS SAGATAVOTS PARAKSTĪŠANAI AR DROŠU ELEKTRONISKO PARAKSTU

***1.pielikums***

**II STARPTAUTISKĀ ETNODŽEZA MŪZIKAS ANSAMBĻU**

**KONKURSA “Guoyu pa Jazz”**

**ANSAMBĻU VĒRTĒŠANAS KRITĒRIJI (LV)**

1. Repertuāra atbilstība, tradicionālās mūzikas elementu iekļaušana *(max. 10 punkti)*;
2. Aranžējumu, instrumentācijas kvalitāte *(max.10 punkti);*
3. Oriģinalitāte *(max.10 punkti)*;
4. Improvizācijas kvalitāte *(max.10 punkti)*;
5. Ansambļa prasmes (saspēle, savstarpējā muzikālā komunikācija, ritma precizitāte, laika izjūta) *(max. 10 punkti)*;
6. Skatuves runa, komunikācija ar publiku, skatuves kultūra, vizuālais tēls *(max.10 punkti)*.

Maksimālais piešķirto punktu skaits no viena žūrijas locekļa – 60 punkti.

***Pielikums Nr.2***

**II STARPTAUTISKĀ ETNODŽEZA MŪZIKAS ANSAMBĻU**

**KONKURSA “Guoyu pa Jazz”**

**PUNKTU SKALA UN SKAIDROJUMS (LV)**

|  |  |
| --- | --- |
| ***Punkti*** | ***Skaidrojums*** |
| 10 | Nevainojams priekšnesums. Izcila repertuāra izvēle un aranžējums, teicama improvizācijas kvalitāte. Vērojama spilgta tembrālā daudzveidība. Perfekta ansambļa savstarpējā muzikālā komunikācija, precīza ritma un laika izjūta.Asa reakcija arī nestandarta situācijās. Izcils kopējais tehniskais izpildījums un meistarība. Priekšnesums ir perfekti atbilstošs konkursa konceptam. Izcila tradicionālās mūzikas elementu iekļaušana. Spilgtas personības iezīmes, izcilas komunikācijas prasmes ar publiku, izcila skatuves runa, pārdomāts, saskaņots un atbilstošs vizuālais tēls. |
| 9 | Spilgts, kvalitatīvs priekšnesums.Vērojama domāšanas patstāvība, laba reakcija, radoša pieeja. Teicama repertuāra izvēle un atbilstošs aranžējums, augsta improvizācijas kvalitāte. Vērojama spilgta tembrālā daudzveidība. Laba ansambļa savstarpējā muzikālā komunikācija, ļoti laba ritma un laika izjūta. Ātra reakcija nestandarta situācijās. Teicams kopējais tehniskais izpildījums un meistarība. Priekšnesums ir atbilstošs konkursa konceptam. Pārdomāta tradicionālās mūzikas elementu iekļaušana. Spilgtas personības iezīmes, ļoti labas komunikācijas prasmes ar publiku, ļoti laba skatuves runa, pārdomāts un atbilstošs vizuālais tēls. |
| 8 | Spilgts priekšnesums. Jūtama stabilitāte. Ļoti laba repertuāra izvēle un labs aranžējums, ļoti laba improvizācijas kvalitāte. Vērojama laba tembrālā daudzveidība. Ļoti laba ansambļa savstarpējā muzikālā komunikācija, laba ritma un laika izjūta, ar dažām mazsvarīgām nepilnībām. Vērojama laba reakcija nestandarta situācijās. Ļoti labs kopējais tehniskais izpildījums un meistarība, iespējami uzlabojumi. Priekšnesums ir pārsvarā atbilstošs konkursa konceptam. Laba tradicionālās mūzikas elementu iekļaušana, vērojami daži nebūtiski trūkumi. Spilgtas personības iezīmes, labas komunikācijas prasmes ar publiku, laba skatuves runa, atbilstošs vizuālais tēls. Prasmēs un iemaņās vērojami atsevišķi sīki, pārsvarā nebūtiski trūkumi. |
| 7 | Labs, stabils priekšnesums. Pamatiemaņas apgūtas labi. Piemērota repertuāra izvēle un labs aranžējums, vērojamas labas improvizācijas spējas. Pietiekama ansambļa savstarpējā muzikālā komunikācija, laba ritma un laika izjūta, vērojamas dažas nepilnības, iespējamie uzlabojumi.Pārsvarā spēj reaģēt arī nestandarta situācijās. Labs kopējais tehniskais izpildījums, nepieciešams uzlabot meistarību. Priekšnesums ir daļēji atbilstošs konkursa konceptam. Tradicionālās mūzikas elementu iekļaušana nav pilnībā pārdomāta. Vērojamas atvērtas personības iezīmes, labas komunikācijas prasmes ar publiku, pietiekama skatuves runa, daļēji pārdomāts un atbilstošs vizuālais tēls. Vērojami atsevišķi trūkumi iemaņās un prasmēs. |
| 6 | Labs priekšnesums. Repertuāra izvēle varētu būt labāka, aranžējumam trūkst oriģinalitātes, vērojami trūkumi improvizācijas spējās. Laba ansambļa savstarpējā muzikālā komunikācija, nepieciešams pilnvērtīgāk attīstīt ritma un laika izjūtu, vērojamas dažas nepilnības, iespējamie uzlabojumi. Nespēj ātri reaģēt nestandarta situācijās. Labs kopējais tehniskais izpildījums, nepieciešams uzlabot meistarību. Priekšnesums daļēji atbilstošs konkursa konceptam. Tradicionālās mūzikas elementu iekļaušana nav pārdomāta un pārliecinoša. Vērojamas diez gan atvērtas personības iezīmes, nepārliecinošas komunikācijas prasmes ar publiku, daļēji pārdomāts un atbilstošs vizuālais tēls. Atsevišķos brīžos prasmes un iemaņas nepietiekoši stabilas un pārliecinošas. |
| 5 | Priekšnesumā vērojami trūkumi. Repertuāra izvēle daļēji atbilstoša konkursa nolikumam, aranžējumam trūkst oriģinalitātes, nav pārliecinošs, vērojami diez gan būtiski trūkumi improvizācijas spējās. Laba ansambļa savstarpējā muzikālā komunikācija, nepieciešams pilnvērtīgāk attīstīt ritma un laika izjūtu, vērojamas dažas nepilnības, iespējamie uzlabojumi. Nespēj ātri reaģēt nestandarta situācijās. Paviršs kopējais tehniskais izpildījums, nepieciešams strādāt pie meistarības uzlabošanas. Priekšnesums ir daļēji atbilstošs konkursa konceptam. Tradicionālās mūzikas elementi priekšnesumā iekļauti pavirši un nepārdomāti. Vērojamas nepārliecinātas personības iezīmes, nepārliecinošas komunikācijas prasmes ar publiku, nepārdomāts un tikai daļēji atbilstošs vizuālais tēls. Prasmes un iemaņas ir nesistemātiskas, nestabilas. Programmas izpildīšanas laikā izmantots nošu materiāls.  |
| 4 | Daļēji atskaņots priekšnesums. Repertuāra izvēle neatbilstoša konkursa nolikumam, aranžējums nav pārliecinošs, vērojami būtiskas nepilnības improvizācijas spējās. Slikta ansambļa savstarpējā muzikālā komunikācija, nepieciešams attīstīt ritma un laika izjūtu, vērojamas daudzas nepilnības, iespējamie uzlabojumi. Nespēj ātri reaģēt nestandarta situācijās. Slikts kopējais tehniskais izpildījums, nepieciešams strādāt pie meistarības uzlabošanas. Priekšnesums neatbilstošs konkursa konceptam. Tradicionālās mūzikas elementi priekšnesumā iekļauti pilnībā neatbilstoši konkursa koncepcijai. Vērojamas nepārliecinātas personības iezīmes, nepārliecinošas un nepietiekamas komunikācijas prasmes ar publiku, nepārdomāts un neatbilstošs vizuālais tēls. Nestabilas zināšanas, prasmes un iemaņas. Programmas izpildīšanas laikā izmantots nošu materiāls.  |
| 3 | Priekšnesums pilnībā neatbilst programmas prasībām. Tradicionālās mūzikas elementi priekšnesumā nav iekļauti.Vāja ieinteresētība, atturīga attieksme. Programmas izpildīšanas laikā izmantots nošu materiāls.  |
| 2 | Priekšnesums pilnībā neatbilst programmas prasībām. Paviršs atskaņojums, iniciatīvas trūkums.  |
| 1 | Priekšnesums nav izpildīts.Nav izpratnes, zināšanu, prasmju un iemaņu par veicamo priekšnesumu. |

***Pielikums Nr.3***

**II STARPTAUTISKĀ ETNODŽEZA MŪZIKAS ANSAMBĻU**

**KONKURSA “Guoyu pa Jazz”**

**IETEIKUMI TAUTASDZIESMAS ARANŽIJAI**

(Vēlams iekļaut vairākus no elementiem)

* + - Tautasdziesmu izpildīt ar lokālajai tradīcijai paredzēto izloksni un dziedāšanas manieri/skaņveidi;
		- iekļaut tautas mūzikas instrumentus (piem., latviešu tautas mūzikas instrumenti <https://www.tautasmuzikasinstrumenti.lv/>, āfrikāņu *kalimba/sanza*, spāņu kastaņetas, ASV bandžo u.c.)
		- seno skaņkārtu izmantojums;
		- tradicionālā mūzikas instrumenta spēles stila atainojums (piem., vijoles spēles stils latviešu vai norvēģu tautas mūzikā, variēšana un improvizēšana attiecīgās tradīcijas ietvaros);
		- pasaules tautu mūzikas elementu iekļaušana (piem., āfrikāņu ritmi, gamelāna orķestris, gruzīnu daudzbalsība, virstoņu dziedāšanas tradīcijas, klezmeru instrumentālā mūzika u.c.).